สวัสดีครับคุณ ผมมีคำถามเกี่ยวกับโรคพิษสุนัขบ้าดังนี้ครับเนื่องด้วยวันที่ 2 ก.ค. 63 ผมได้ให้อาหารน้องหมาซึ่งน้องหมาเป็นหมาเลี้ยงของข้างบ้านแต่ไม่ได้รับวัคซีนโรคพิษสุนัขบ้าครับ ในขณะที่ผมกำลังก้มให้อาหารน้องหมานั้นขณะนั้นมีลมแรงมากครับและผมได้หันไปเห็นน้องหมากำลังมีน้ำลายไหลยืดออกมา ซึ่งผมได้เผลออ้าปากครับผมจึงมีคำถามดังนี้ครับ1. ผมมีความกังวลว่าขณะที่ผมอ้าปากนั้น ลมจะพัดน้ำลายของน้องหมากระเด็นเข้าปากผมครับ ซึ่งจะมีความเสี่ยงในการติดโรคพิษสุนัขบ้าหรือเปล่าครับ2.น้องหมาได้ตายไปแล้วเนื่องจากถูกรถชนครับ โดยนับวันจากวันที่เริ่มเหตุจนถึงวันที่น้องหมาตายก็จะครบ 12 วันครับ ซึ่งตลอด 12 วันนี้น้องหมายังเจอผมและยังมากินอาหารที่ผมให้ได้ตามปกติครับ ยังมีนิสัยที่ปกติ เข้าหาผม ถ้าหากนับตามระยะเวลาวันที่เฝ้าดูอาการ ถือว่าน้องหมาไม่ได้เป็นโรคพิษสุนัขบ้าใช่หรือเปล่าครับ3.ระยะเวลาวันที่ติดตามอาการน้องหมาว่าจะเป็นโรคพิษสุนัขบ้าหรือไม่ คือ 10-14 วัน ยังสามารถถือเป็นเกณฑ์ในการวัดว่าน้องหมาจะเป็นโรคพิษสุนัขบ้ายังใช้ได้ใช่หรือเปล่าครับ4.ผมต้องไปฉีดวัคซีนป้องกันโรคพิษสุนัขบ้าหรือเปล่าครับ ซึ่งผ่านมา 17 วันแล้ว ยังฉีดทันหรือไม่ครับกระผมขอกราบขอบพระ คุณที่ได้ตอบคำถามผมมา ณ ที่นี้ครับ
สวัสดีค่ะ ตอบคำถามตามข้อดังนี้ค่ะ1. หากน้ำลายสุนัข กระเด็นเข้าไปปากไปจริงๆ ก็จะมีโอกาสติดเชื้อพิษสุนัขบ้าได้2. แต่หากผ่านไป 12 วันแล้ว สุนัขไม่มีอาการผิดปกติอะไร คือไม่ได้ซึม หรือกลายเป็นมีนิสัยดุร้ายเกรี้ยวกราด วิ่งไล่กัดไปทั่ว วิ่งไร้จุดหมาย เป็นต้น และยังสามารถกินอาหาร กินน้ำได้ตามปกติ ก็แสดงว่าสุนัขไม่ได้เป็นโรคพิษสุนัขบ้าค่ะ3. ระยะเวลาตั้งแต่สุนัขสามารถเริ่มแพร่เชื้อพิษสุนัขบ้า จนกระทั่งแสดงอาการและตายไปนั้น จะใช้ระยะเวลาประมาณ 14 วันค่ะ4. เนื่องจากสุนัข ไม่มีอาการของโรคพิษสุนัขบ้า ดังนั้น โอกาสที่จะติดเชื้อจึงไม่น่ามี และไม่จำเป็นต้องไปฉีดวัคซีนพิษสุนัขบ้าค่ะ แต่หากต้องการไปฉีด ก็ยังสามารถไปรับฉีดได้อยู่ค่ะ